બીજી તરફ કોંગ્રેસ પાસે પાંચ-પાંચ ધારાસભ્‍યો, ભાજપથી નારાજ થયેલ પાટીદારો, દલિતો, લઘુમતી મતદારો તેમજ અમરેલીને અપાયેલ વચનોનું પાલન ન થતાં કોંગ્રેસ પાસે એ જમા પાસુ છે. વિપક્ષી નેતા પરેશ ધાનાણીએ ભાજપનાં કદાવર નેતાઓ રૂપાલા, સંઘાણી અને ઉંઘાડને પરાજિત કર્યા હોવાથી તેઓમાં જબ્‍બરો આત્‍મ વિશ્‍વાસ જોવા મળે છે અને તેઓ કહે છે કે ભાજપ વર્તમાન સાંસદથી લઈને ગમે તેને ઉમેદવાર બનાવે મતદારો આગામી ચૂંટણીમાં ભાજપને પરાજય આપશે તેમાં કોઈ શંકા નથી તેમ જણાવેલ છે.